Ixef wis sin Tasleḍt tasentanalt akked d temsɣanibt taddart s isefra-s, cennunt yal yiwet waḥdes neɣ di terbaɛt, wid ara yeslen i yisefra-agi d cenawi-agi, tteḥmmilen yettaɛǧab-asen lḥal, imi sɛan azal deg imenɣan, acku isefra-agi id-tawint rennun-d afud, lǧahd d tebɣest i yemjuhad mi ara fɣen ad naɣen mgal aɛdaw, ladɣa mi ara slen i teɣratin neɣ isefra n lgiṛṛa, daɣen akken ad d-arren lwelha n wegdud ad salin kra di tefrirt-is, ɣef ayagi yessawal umray i tlawin akken ad ten-id-cenunt»2. Isefra-agi am akken d izen i ttceggiɛent tulawin i yemjuhad yellan deg idurar akken ad arren lwelha-nsen s ixsimen id-yeglan s lbaṭel ɣef wegdud azzayri.